Ir-Regolament tal-Kummissjoni (KE) Nru 1809/2001
tad-9 ta' Awissu 2001
li jemenda l-Annessi I, II, III, V, VII, VIII u IX tar-Regolament tal-Kunsill (KEE) Nru 3030/93 dwar regoli komuni għal importazzjoni ta' ċertu prodotti tessili minn pajjiżi terzi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 3030/93 tat-12 ta' Ottubru 1993 dwar l-importazzjoni ta' ċertu prodotti tessili minn pajjiżi terzi [1], kif l-aħħar emendata mir-Regolament (KE) Nru 391/2001 [2], u b'mod partikolari l-Artikolu tiegħu,
Billi:
(1) Il-Kunsill iddeċieda b'deċiżjoni tad-29 ta' Ġunju 2000 [3] dwar l-iffirmar ta' Ftehim fil-forma ta' Skambju ta' l-Ittri li jemendaw il-Ftehim bejn il-Komunità Ewropea u r-Repubblika Soċjalista tal-Vjetnam dwar kummerċ f'prodotti tessili u ħwejjeġ, u jawtoriżża l-applikazzjoni proviżjonarja tiegħu.
(2) Il-Kunsill iddeċieda b'deċiżjoni tad- 9 ta' Novembru 2000 [4] dwar il-lista ta' prodotti tessili u ħwejjeġ biex jkunu integrati fil GATT 1994 fl-1 ta' Jannar 2002.
(1) Il-Kunsill iddeċieda b'deċiżjoni tat-23 ta' Novembru 2000 [5] dwar l-iffirmar ta' Ftehim fil-forma ta' Skambju ta' l-Ittri li jemendaw il-Ftehim bejn il-Komunità Ewropea u r-Repubblika Popolari taċ-Ċina dwar l-estensjoni u emenda tal-Ftehim bejn il-Komunità Ewropea u r-Repubblika Popolari taċ-Ċina dwar kummerċ ta' prodotti tessili u awtorizzazzjoni ta' l-applikazzjoni proviżorja tagħha.
(4) Il-Kunsill iddeċieda b'deċiżjoni ta' l-4 ta' Diċembru 2000 [6] dwar l-konklużjoni ta' Ftehim dwar kummerċ ta' prodotti tessili ma' ċertu pajjiżi terzi (l-Armenja, l-Ażerbajġan, ir-Repubblika ta' Belarus, ir-Repubblika Popolari taċ-Ċina, r-Repubblika Għarbija ta' l-Eġittu, dik li qabel kienet ir-Repubblika Jugoslava tal-Maċedonja, l-Ġorġja, il-Kazakhstan, il-Moldova, r-Renju ta' Nepal, it-Tajikistan, it-Turkeminstan, l-Ukrajna, l-Uzebkistan).
(5) Il-Kunsill iddeċieda b'deċiżjoni ta' 19 ta' Diċembru 2000 [7] dwar iffirmar ta' Ftehim fil-forma ta' Skambju ta' Ittri bejn il-Komunità Ewropea u l-Ukrajna dwar l-estensjoni u emenda tal-Ftehim bejn il-Komunità Ewropea u l-Ukrajna dwar kummerċ fi prodotti tessili u awtorizzazzjoni ta' l-applikazzjoni proviżorja tagħha.
(6) Il-Kunsill iddeċieda b'deċiżjoni tat-22 ta' Diċembru 2000 [8] dwar iffirmar u l-applikazzjoni proviżjonali tal-Ftehim dwar kummerċ fi prodotti tessili bejn il-Komunità Ewropea u r-Repubblika tal-Kroazja.
(7) Il-Kunsill iddeċieda b'deċiżjoni tas-26 ta' Frar 2001 [9] dwar l-iffirmar ta' Ftehim fil-forma ta' Memorandum ta' Ftehim bejn il-Komunità Ewropea u r-Repubblika Demokratika Soċjalista tas-Sri Lanka dwar arranġamenti fiż-żona ta' sħubija ta' suq għal prodotti tessili u ħwejjeġ u awtorizzazzjoni ta'l-applikazzjoni proviżorja tagħha.
(8) Il-Kunsill iddeċieda b'deċiżjoni ta' 26 ta' Frar 2001 [10] dwar iffirmar ta' Ftehim fil-forma ta' Skambju ta' Ittri bejn il-Komunità Ewropea u l-estenzjoni u emenda tal-Ftehim bejn il-Komunità Ewropea u l-Bosnija w Ħerzegovina dwar l-estensjoni u emenda tal-Ftehim bejn il-Komunità Ewropea u Bosnija u Ħerzegovina dwar prodotti tessili u awtorizzazzjoni ta' applikazzjoni proviżjonarja tagħha.
(9) Il-protokoll tessili għall-Ftehim Ewropew mal-Latvja u Litwanja skadew.
(10) Il-Kunsill iddeċieda b'deċiżjoni tat-23 ta' Lulju 2001 dwar il-konklużjoni ta' Ftehim fil-forma tat-Skambju ta' Ittri bejn il-Komunità Ewropea u r-Repubblika ta' Estonja dwar terminazzjoni ta' Protokoll 1 dwar kummerċ fi prodotti tessili u ħwejjeġ tal-Ftehim Ewropew li jwaqqaf assoċjazzjoni bejn il-Komunitajiet Ewropej u l-Istati Membri tagħhom, fuq naħa waħda, u r-Repubblika ta' l-Estonja, fuq il-parti l-oħra.
(11) L-isem tad-Dipartiment ta' Kummerċ ta' Hong Kong kien inbidel għal "Dipartiment ta' Kummerċ u Industrija" Forom ġodda għal liċenzi u ċertifikat ta' oriġini kien ipprovdut mill-awtoritajiet ta' Hong Kong.
(12) L-elementi kollha ta' fuq jagħmluha neċessarju biex jemandaw il-porzjonijiet relevanti ta' l-Annessi I, II, III, V, VII, VIII u IX tar-Regolament (KEE) Nru 3030/93 biex jittieħdu f'konsiderazzjoni dawn il-modifiki, li huma applikabbli għall-importazzjoni fi ħdan it-tifsir ta' l-Artikolu 19 tar-Regolament fuq msemmi. Għar-raġunijiet ta' ċarezza, l-Annessi I, II, V, VII u IX kienu mibdula b'verżjonijiet aġġornati.
(13) Sabiex jassiguraw li l-Komunità taqbel ma' l-obbligazzjonijiet internazzjonali l-miżuri pprovduti għal din ir-regola għandhom japplikaw b'effett minn l-1 ta' Jannar 2001, bl-eċċezzjoni ta' ftehim mar-Repubblika Demokratika Soċjalista ta' Sri Lana, l-Bosnija u Ħerzegovina, l-Ukrajna u l-Estonja.
(14) Il-miżuri provduti f'dan ir-Regolament huma skond l-opinjoni tal-Kumitat ta' Tessili,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 3030/93 huwa emendat kif ġej:
1. L-Anness I jiġi mibdul bl-Anness I ma' dan ir-Regolament.
2. L-Anness II jiġi mibdul bl-Anness II ma' dan ir-Regolament.
3. Fl-Anness III, l-Artikolu 28(6) jiġi mibdul bit-test li ġej:
"6. Dan in-numru għandu jkun kompost bl-elementi li ġejjin [11]:
- żewġ ittri li jidentifikaw il-pajjiż ta' esportazzjoni kif ġej:
L-Arġentina = AR
L-Armenja = AM
L-Ażerbajġan = AZ
Il-Bangladesh = BD
Il-Belarus = BY
Il-Bosnija u Ħerzegovina = BA
Il-Brażil = BR
Il-Kambodja = KH
Iċ-Ċina = CN
Il-Kroazja = HR
L-Eġittu = EG
Dik li qabel kienet ir-Repubblika Jugoslava tal-Maċedonja = 96 [12]
Il-Ġorġja = GE
Il-Hong Kong = HK
L-Indja = IN
L-Indoneżja = ID
Il-Każakistan = KZ
Il-Kirgistan = KG
Il-Laos = LA
Il-Macao = MO
Il-Malażja = MY
Il-Moldova = MD
Il-Mongolja = MN
In-Nepal = NP
Il-Pakistan = PK
Il-Peru = PE
Il-Filippini = PH
Il-Federazzjoni Russa = RU
Is-Singapor = SG
Il-Korea ta' Isfel = KR
Is-Sri Lanka = LK
It-Taiwan = TW
It-Tajikistan = TJ
It-Tajlanda = TH
It-Turkmenistan = TM
L-Ukrajna = UA
L-Emirati Uniti Għarab = AE
L-Uzbekistan = UZ
Il-Vjetnam = VN
- żewġ ittri li jidentifikaw l-Istat Membru maħsub ta' destinazzjoni kif ġejjin:
AT = L-Awstrija
BL = il-Benelux,
DE = Ir-Repubblika Federali tal-Ġermanja
DK = Id-Danimarka
EL = Il-Greċja
ES = L-Ispanja
FI = Il-Finlandja
FR = Franza
GB = Ir-Renju Unit
IE = L-Irlanda
IT = L-Italja
PT = Il-Portugall
SE = L-Isvezja
- ċifra b'numru diġitali jidentifika is-sena ta' kwota jew is-sena taħt liema l-esportazzjoni kienet irreġistrata, fil-każ ta' lista ta' prodotti f'Tabella A ta' dan l-Anness, jikkorispondi għall-aħħar figura fis-sena ikkonsidrata, eż. "1" għal 2001, eċċ. Fil-każ ta' prodotti li joriġinaw fir-Repubblika Popolari taċ-Ċina elenkata fl-Appendiċi Ċ għall-Anness V dan in-numru għandu jkun "7" għas-sena 2001.
- ċifra ta' żewġ numri diġitali li tindentifika l-uffiċju ta' ħruġ fil-pajjiż ta' esportazzjoni,
- ċifra ta' ħames numri diġitali konsekuttivi minn 00001 sa 99999 allokkata għall-Istat Membru speċifiku ta' destinazzjoni."
4. Tabella A ta' l-Anness III huwa mibdul fl-Anness III għal dan ir-Regolament.
5. Kampjun tal-liċenza ta' esportazzjoni ta' Hong Kong Forma 4 hija mibdula fl-Anness IV għal dan ir-Regolament.
6. Kampjun tal-liċenza ta' esportazzjoni ta' Hong Kong Forma 5 hija mibdula fl-Anness IV għal dan ir-Regolament.
7. Kampjun taċ-ċertifikat ta' origini ta' Hong Kong huwa mibdul bl-Anness VI għal dan ir-Regolament.
8. L-Anness V huwa mibdul bl-Anness VII għal dan ir-Regolament.
9. L-Anness VII huwa mibdul bl-Anness VIII għal dan ir-Regolament.
10. L-Anness VIII huwa mibdul bl-Anness IX għal dan ir-Regolament.
11. L-Anness IX huwa mibdul bl-Anness X għal dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika b'effett minn l-ewwel ta' Jannar 2001. Sakemm ir-Repubblika Demokratika Soċjalista ta' Sri Lanka u l-Bosnija u Ħerzegovia huma kkonċernati, ir-Regolament għandu japplika b'effett minn l-1 ta' Marzu 2002 u għall-Ukrajna b'effett mis-26 ta' Marzu 2001. Għall-Estonja għandu japplikka hekk kif il-ftehim jidħol fis-seħħ.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-9 ta' Awissu 2001.